میلادی ۲۰۱۵ نچی ییلی جنوری آیی نینگ ۷ نچی کونیده فرانسه پایتختی پاریس ده اویشتیریلگن هجوم لر و خودی منه شو حادثه آرتیدن یوز بیرگن ینگی لیک لر ترکیه و دنیا ده ایریم بحث و مناظره لر نینگ باشلب کیتیشی گه سبب بولدی. اسلام هراس لیک و مسلمان لر بیلن علاقه لی اوشبو بحث و مناظره لر بوییچه ایککی فرقلی فکر نینگ موجود ایکن لیگی کورینماقده. ایریم تمان لر اوشبو مسئله گه غرب امپریالیزمی نینگ سبب بولگن لیگی نی بیلدیررایکن, بعضی تمان لر ایسه اوشبو معما نینگ مسلمان لرنینگ قیین چیلیگی دن عبارت ایکن لیگی نی ادعا ایتماقده. بیرینچی مفکوره گه ایگه تمان لر غرب نینگ ناتوغری سیاست لری نی تنقید ایترایکن, ایککینچی مفکوره ایگه سی کیشی لر ایسه مسلمان لر نی تنقید ایتماقده. خودی منه شو ایککی مفکوره ناتوغری بولمه سه هم ایریم کمچیلیک لر گه ایگه. اوشبو ایککی مفکوره ده تمان لر بُتونلَی تنقید ایتیلرایکن, بیر طرفه قضاوت ایتیلماقده. حقیقت گه قره گنده ایسه, هر جمعیت یاکه فرهنگ فرقلی انسان لر دن تشکیل تاپماقده. انسان لرنینگ بیر بیری لری دن تاثیرله نیب پیدا بولگن لیگی سببلی اجتماعی و خلق ارا علاقه لر نینگ عموماً کلکتیف بیر شکل ده بهالنتیریلیشی کیره ک. شوباعث, بیر مسئله نینگ درک ایتیله آلیشی اوچون برچه تمان لرنینگ انیق روشده مطالعه ایتیلیشی ضروری بیر موضوع نی تشکیل ایتماقده. اینگ یخشی سیاست ایسه خودی منه شوندن عبارت. شوندای قیلیب, اسلام هراس لیک و تروریزم نینگ عادلانه بیر شکل ده بهالنتیریلیشی اوچون مسئله نینگ برچه بُعد لری نینگ مطالعه ایتیلیشی کیره ک. اسلام هراس لیک و تروریزم نینگ بهالنتیریلیشی بوییچه قیلینگن اینگ کتته اشتباه لر دن بیری, مسلمان لر یاکه غرب لیک لرنینگ بیر کتله صفتیده همه سی نی مجرم اوله راق قبول ایتیش دن عبارت. اصلی گه قره گنده, مسلمان یاکه غرب لیک لرنینگ همه سی نی بتونلی مختش ویا یمان لش نینگ اوزی توغری بیر حرکت دن عبارت ایمس. قریب بیر میلیارد غرب لیک و ۱,۷ میلیارد نفوس گه ایگه مسلمان لر آره سیده یخشی لرنینگ بولگن لیگی دیک, یمان لرنینگ هم موجود بولیشی ممکن. غرب ده مسلمان لرنی تروریزم بیلن عیب لَیتگن کیشی لرنینگ موجود ایکن لیگی دیک, مسلمان لرنینگ تینچ لیک گه طرفدار ایکن لیگی نی بیلدیریتگن کیشی لر هم موجود البته که. اسلامی اولکه لر ده هم غرب لیک لر دن نفرت ایتیتگن کیشی لر نینگ موجود ایکن لیگی دیک, غرب بیلن همکارلیک ایتیش گه طرفدار کیشی لر نینگ موجود بولیشی تورگن گپ. خلق ارا حقوق نینگ اینگ مهم اساس لری دن بیری هم جرم لرنینگ شخص لر نینگ اوزی گه باغلیق ایکن لیگی دن عبارت. غرب ده گی ارزش لرنینگ غرب لیک لرنینگ همه سی تمانیدن انیق روشده درک ایتیله آلمه گن لیگی دیک, اسلامی ارزش لرنینگ هم مسلمان لرنینگ همه سی تمانیدن کامل بیر شکلده درک ایتیلیب تطبیق ایتیله آلمیتگن لیگی سببلی, هیچ قندای بیر شخصی حرکت یاکه عمل هر قندای بیر کتله نینگ همه سی نی قیزیقتیرمیدی. شوندای قیلیب مسلمان بیر کیشی نینگ قرآن کریم و حدیث شریف دن استفاده ایتیب بیر ایش نی قیلیشی قرآن عظیم الشان و حضرت محمد (ص) نی عکس ایتتیرمه گن لیگی دیک, مسیحی یاکه موسوی بیر کیشی نینگ هم انجیل ویا تورات دن فایده له نیب قیلگن ایشی نینگ حضرت عیسی و حضرت موسی نی عکس ایتتیریشی ممکن ایمس. شوباعث پاریس ده گی هجوم نی اویشتیرگن کواشی لرنینگ خودی منه شو عملی نینگ حضرت محمد (ص) نی انعکاس ایتتیرمه گن لیگی دیک, ناروی ده گی هجوم نی اویشترگن بریویک نینگ حمله سی نینگ حضرت عیسی نی و اسرائیل نینگ هجوم لری هم حضرت موسی نی عکس ایتترمیدی البته که. شوندای قیلیب کیشی لر نینگ قیلگن کیشی لری فقط گینه اوز لری گه باغلیق خلاص. کیشی لر نینگ قیلگن ایش لری مقدس متن لر و ارزش لر ده هر قندای بیر اشتباه نینگ موجود ایکن لیگی معنی سی گه کیلمیدی. شوباعث, کواشی, بریویک و اسرائیل نینگ قیلگن ایش لری سببلی مسلمان لر, مسیحی لر و یهودی لر نینگ همه سی نینگ مجرم اوله راق قبول ایتیلیشی ممکن ایمس. غرب ارزش لری ده باشقه لرنینگ مقدس ارزش لری گه حقارت ایتیش نینگ ممنوع ایکن لیگی دیک, مقدس اسلام دینی ده هم باشقه لرنینگ ارزش لری گه حقارت ایتیش ممنوع قیلینیب قویلگن. خودی منه شو قاعده گه کوره حرکت ایتیش اوته مهم بیر موضوع نی تشکیل ایتماقده. خلق ارا مقیاس ده سوز ایرکین لیگی مقدس ارزش لر گه حقارت معنی سی گه کیلمیدی. اینیقسه ملی و خلق ارا مقیاس ده جنجال لر گه سبب بولمیدیگن بیر شکلده سوز ایرکین لیگی حقی دن استفاده ایتیلیشی کیره ک ایکن لیگی توغری سیده بیر همفکرلیک نینگ موجود ایکن لیگی کورینماقده. پاریس ده گی هجوم بیلن علاقه لی اینگ مهم معما لر دن بیری اصلی گه قره گنده, اوشبو معما نینگ کلکتیف بیر مسئله ایکن لیگی نینگ ایسدن چیقاریلیب قویلگن لیگی دن عبارت. پاریس هجومی نینگ, ۲۰۰ ییل لیق بیر مدت دوامی ده غرب بیلن اسلام عالمی آره سیده گی علاقه لر بوییچه قیلینگن اشتباه لرنینگ محصولی ایکن لیگی نی ایسله تیب اوتیشی میز ممکن. پاریس هجومی باره سیده بحث ایترایکن, فرانسه نینگ میلادی ۱۸۰۰ نچی ییل لری دن باشلب مسلمان اولکه لر نی اشغال ایتیب باشله گن لیگی و الجزایر ده گی امپریالیزمی نی ایسدن چیقارمس لیک کیره ک. سونگگی پیت لر ده عراق نینگ امریکا قوشمه ایالت لری تمانیدن اشغال ایتیلیشی, اسرائیل نینگ فلسطین لیک لر گه قره تیلگن ظلم لری, سوریه ده گی ایچکی اوروش لر و بونگه اوخشش باشقه کوپلب نرسه لر دن القاعده سنگری تشکیلات لر نینگ استفاده ایتیب کیلیتگن لیگی نی قبول ایتمس لیک ممکن ایمس. اوشبو مثال لر تروریزم نینگ حقلی ایکن لیگی ایمس, بلکه معما لرنینگ چقور و کلکتیف ایکن لیگی نی کورستماقده. اوشبو جهت دن آلیب قره گنده, اینگ مهم موضوع غربی دولت لر بیلن ایریم مسلمان اولکه لر یاکه گروه لر آره سیده گی خلق ارا همکارلیک دن عبارت. ساووق اوروش دوامی ده تطبیق ایتیلگن و اینیقسه سابق سویت اتفاقی گه قرشی افغانستان ده مجاهد لرنینگ حمایه لنگن لیگی حاضرگی معما لرنینگ اساسی نی تشکیل ایتماقده. اوشبو همکارلیک لرنینگ تاریخ بولیب کیتگن لیگی گه قره مسدن, حاضرگی کونده افغانستان, سوریه و عراق معما لری نینگ سبب بولگن القاعده و داعش نینگ رولی گه اهمیت بیرمس لیک ممکن ایمس. اهمیت بیریلیشی کیره ک بولگن باشقه بیر خصوص ایسه, کواشی لر سنگری کیشی لر نینگ غربی اولکه لر نینگ تبعه لری ایکن لیگی دن عبارت. آلمان, فرانسه و انگلستان دن کیلیب القاعده و داعش گه قوشیلگن کیشی لرنینگ موجود ایکن لیگی ایسه, خودی منه شو اولکه لر ده گی معارف, اجتماعی مسئله لر و حتی سیاست نینگ قیته باشدن مطالعه ایتیلیشی کیره ک ایکن لیگی نی کورستماقده. شوندای قیلیب اوشبو اولکه لر دن بوندای انسان لرنینگ قندای قیلیب چیقگن لیگی خصوصیده باش قاتیریش کیره ک. اوشبو مسئله بوییچه فقط گینه مسلمان لر ایمس, غرب لیک لر نینگ هم اوز لری نی تنقید ایتیش لری ضروری بیر موضوع نی تشکیل ایتماقده. فقط گینه خودی منه شوندای بیر سیاست بیلن مشترک ییچیم یول لری نینگ تاپیلیشی ممکن خلاص.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
